HM ungmenna : Vignir aftur á beinu brautina Ungstirnið Vignir Vatnar Stefánsson vann í dag öruggan sigur í fjórðu umferð Heimsmeistarmóts ungmenna og er nú í 25. - 41. sæti með 2,5 vinning . Þar með snéri Vignir blaðinu við eftir tap í þriðju umferð en í dag hafði hann svart gegn tékklenskum keppanda með 1806 Elo-stig . Líkt og í annarri umferð beitti Vignir Vatnar Sikileyjarvörn gegn kóngspeðsbyrjun hvíts og úr varð nokkuð óhefðbundið klassískt afbrigði varnarinnar . Hvítur tefldi byrjunina nokkuð rólega og eftir að sleppa því að leika 10 . Rd 5 og langhrókfæra í staðinn fékk okkar maður færi á að grípa frumkvæðið og jafnaði taflið auðveldlega . Á meðan að Vignir stillti mönnum sínum upp til sóknar á drottningarvæng gerði hvítur lítið á kóngsvæng Vignis . Það leiddi til þess að hvítur varð að vanda sig til að missa ekki tökin í vörninni sem var einmitt það sem gerðist eftir 19. leik hvíts . Vignir var hér að enda við að leika 18. . Dc 7 - d 7 og hótar þar með riddaranum á b 5 . Hér leikur hvítur best 19 . Rxc 5 og og neyðir svartan til að loka hinni dýrmætu c-línu . Hvítur gáði hinsvegar ekki að sér og lék 19 . Dd 2 ? sem gefur svörtum færi á að nýta sér hinn öfluga c 4 - reit og óheppilega stöðu hvíta riddarans og drottningarinnar á f 1 - a 6 skálínunni . Vignir svaraði að bragði 19. . Ra4 en gat leikið best 19. . Rxe 4 ! og hvíta staðan verður erfið . Hér er hótun svarts að leika 20. . Bc 4 sem vinnur hvíta riddarann á b 5 og við henni bregst hvítur best við með 20. Ra3 sem valdar c 4 - reitinn og kemur riddaranum af hinum hættulega b 5 - reit . Í snúinni stöðunni lék hvítur hinsvegar 20 . Rd 2 ?? sem fór langleiðina með að tapa skákinni því Vignir lék að bragði 20. . Bc 4 ! Hvítur gat lítið gert og lék 21 . Rxc 4 sem Vignir svaraði eðlilega með 21. . Dxb 5 með allskyns vandræðum fyrir hvítan . Tvöföld hótun er á riddaranum á c 4 sem er leppur og reyni hvítur að valda hann með 22. b 3 leikur svartur 22. . Rc 3 + og hvíta drottningin fellur . Að auki þarf hvítur að gæta að máthótuninni á b 2 . Liðstap hjá hvítum varð ekki umflúið og staðan í raun töpuð hér . Lokin urðu 22 . Ka 1 Góð skák hjá Vigni sem vann þarna mikilvægan sigur sem verður gott veganesti í fimmtu umferðina þar sem hann stýrir hvítu mönnunum gegn norskum keppanda með 1836 Elo-stig . Efstir í flokki Vignis með fullt hús vinninga eru Hvít-Rússinn Viachaslau Zarubitski , Indverjinn Srivatshav P Rahul og Rúmeninn David Gavrilescu , sem vann undrabarnið Awonder Liang óvænt með svörtu eftir slæman fingurbrjót þessa síðarnefnda . Á morgun þriðjudag fara fram tvær umferðir og hefst sú fyrri kl. 8 í fyrramálið að íslenskum tíma og sú seinni kl. 15 .